02/07/2019 | Administración LocalMunicipal
Cariño
Constitución da Xunta de Goberno Local da Corporación 2019-2023

Por Decreto Alcaldía 282/2019, do 27/06/2019 a Xunta de Goberno Local queda constituída do seguinte xeito, na Corporación 2019-2023: Unha vez celebradas as eleccións locais, o 26/05/2019, convocadas por Real decreto 209/2019, do 1 de abril, e constituído o novo Concello, resulta necesario establecer a nova organización municipal. Polo tanto, de conformidade co disposto nos artigos 20.1. b), 21.3 e 23 da Lei 7/1985, do 2 de abril, reguladora das bases de réxime local, 22 do Texto refundido das disposicións legais vixentes en materia de réxime local (aprobado por Real decreto lexislativo 781/1986, do 18 de abril), 65 da Lei 5/1997, do 22 de xullo, da Administración local de Galicia e polos artigos 41.3, 43 e 52 do Regulamento de organización, funcionamento e réxime xurídico das entidades locais (aprobado por Real decreto 2568/1986, do 28 de novembro). RESOLVO: PRIMEIRO.–A Xunta de Goberno Local do Concello de Cariño, presidida por esta Alcaldía, estará integrada por tres persoas concelleiras, número que non excede do terzo do número legal dos membros da Corporación, e que a continuación se indican: – Alberto Iglesias Fraguela – María José Fraguela López – Jonathan Ismael Miranda Lucas SEGUNDO.–A Xunta de Goberno Local terá asignadas as seguintes atribucións: a) A asistencia ao alcalde no exercicio das súas atribucións. b) As atribucións que esta Alcaldía ou outro órgano municipal lle delegue ou lle atribuan as leis, e de forma expresa as seguintes: 1.–A concesión de licenzas de obras maiores, as licenzas de apertura de establecementos e a celebración de espectáculos públicos cunha capacidade superior a 500 persoas, ou que presenten unha especial situación de risco e as licenzas de apertura de establecementos, cuxa normativa específica esixa a concesión de autorización ou licenza.2.–As contratacións de toda clase, que teñan un importe superior a 60.000 euros, e sempre que non superen o 10% dos recursos ordinarios do orzamento, nin en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.3.–As concesións sobre os bens da corporación e a adquisición de bens inmobles e dereitos suxeitos a lexislación patrimonial, cando teñan un importe superior a 60.000 euros, e sempre que non supere o 10% dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados.4.–A aprobación dos proxectos de obras e de servizos cando sexa competente para a súa aprobación ou concesión.5.–Aprobar os gastos con contía superior a 60.000 euros, así como aprobar as facturas que correspondan ao desenvolvemento normal do orzamento municipal e que fosen recibidas polo Servizo de Intervención-Tesourería, sempre que a contía individual de cada unha de elas exceda de 60.000 euros.6.–A aprobación das certificacións de obras, cando a súa contía supere os 60.000 euros. TERCEIRO.–As facultades que poderá exercer a Xunta de Goberno Local en relación coas atribucións delegadas no apartado anterior, serán as propias que lle correspondan ao órgano delegante sen que se produza limitación ou condición ningunha para o seu exercicio, agás das que expresamente se reserve esta Alcaldía en Decretos posteriores. CUARTO.–O réxime xurídico aplicable á presente delegación será o previsto con carácter xeral nos artigos 114 e 118 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro. QUINTO.–As delegacións efectuadas no presente decreto enténdense sen prexuízo das que a lexislación lle atribúe ao alcalde como competencias indelegables. SEXTO.–Quedan derrogados os Decretos da Alcaldía n.º 378/2015 e 379/2015, do 16/06/2015, sobre composición e delegacións de atribucións na Xunta de Goberno Local. SÉTIMO.–Todo canto antecede é sen prexuízo das avocacións que, no seu caso, puidera disponerse pola Alcaldía, de maneira motivada e mediante resolución formal, de acordo co previsto na Lei 40/2015, de réxime xurídico do sector público; e das facultades de asesoramento e ditame que reserva á Xunta de Goberno Local o artigo 23 da Lei 7/1985, reguladora das bases de réxime local. OITAVO.–A Xunta de Goberno Local celebrará sesión constitutiva o próximo día 5 de xullo de 2019 ás 19.30 horas, de conformidade co disposto no artigo 112.1 do Regulamento de organización, funcionamento e réxime xurídico das entidades locais. NOVENO.–Da presente resolución darase coñecemento ao Pleno na primeira sesión que se celebre, notificándose ademais personalmente os designados e publicarase no Boletín Oficial da Provincia, sen prexuízo da súa efectividade dende o día seguinte ao da presente resolución. Cariño, 27 de xuño de 2019. O alcalde José M. Alonso Pumar